গ্নু/লিনাক্স অপারেটিং সিস্টেমটির ডেভলপার কে ছিলেন ?
গ্নু
রিচার্ড স্টলম্যান গ্নু অপারেটিং সিস্টেমের এই পরিকল্পনার কথা net.unix-wizards এবং net.usoft নিউজগ্রুপে জানান ২৭ সেপ্টেম্বর ১৯৮৩ সালে। সফটওয়্যার ডেভলপমেন্টের কাজ শুরু হয় ৫ জানুয়ারি ১৯৮৪ সালে। এর আগে তিনি এমআইটির আর্টিফিশিয়াল ইন্টেলিজেন্স ল্যাব থেকে অবসর গ্রহণ করেন। কারণ এই প্রতিষ্ঠানের সাথে যুক্ত থাকার কারণে গ্নু সফটওয়্যারের ডেভলপমেন্ট বা বিনামূল্যে বিতরণের ক্ষেত্রে সমস্যা হতে পারে অথবা প্রতিষ্ঠানের পক্ষ থেকে সফটওয়্যারগুলোর মালিকানার দাবি উত্থাপন হতে পারে। রিচার্ড স্টলম্যান গ্নু নামটি নির্বাচন করেছেন বিভিন্ন শব্দের খেলা এবং "দ্য গঞ্জ" নামের একটি গান থেকে।
এ প্রকল্পের মূল লক্ষ্য ছিল সম্পূর্ণরূপে ফ্রি সফটওয়্যারের সমন্বয়ে একটি অপারেটিং সিস্টেম তৈরী করা। স্টলম্যান চেয়েছিলেন কম্পিউটার ব্যবহারকারীরা যেন "স্বাধীন" থাকতে পারেন, যেমনটা ছিলেন ১৯৬০ এবং ১৯৭০ এর দশকে। সে সময় সফটওয়্যার ব্যবহারকারীরা তাদের ব্যবহৃত সফটওয়্যারের সোর্স কোড নিয়ে স্টাডি, অন্য যে কারও সাথে শেয়ার করা, সফটওয়্যারে যে কোনো ধরনের পরিবর্তন করার স্বাধীনতা পেতেন। এমনকি পরিবর্তীত সফটওয়্যারসমূহ পুনরায় প্রকাশ করার ব্যাপারেও কোনো বাধা ছিল না ব্যবহারকারীদের। গ্নু ইশতেহারে মার্চ ১৯৮৫ সালে এই দর্শনটি উল্লেখ করা হয়েছিল।
গ্নু জেনারেল পাবলিক লাইসেন্স
২০০৭ সালে, গ্নু জিপিএল সংস্করণ ২ এর দীর্ঘ ব্যবহারের ফলে প্রাপ্ত সমস্যাকে ঠিক করে তৃতীয় সংস্করণটি(গ্নু জিপিএল তৃতীয় সংস্করণ) মুক্তি পায়। লাইসেন্সকে হালনাগাদ রাখতে জিপিএল লাইসেন্স একটি ঐচ্ছিক "এনি লেটার ভার্শন" লেখা বহন করে, যা ব্যবহারকারীদের এফএসএফ দ্বারা হালনাগাদকৃত নতুন সংস্করণের শর্তাবলী বা মূল শর্তাবলীর মধ্যে নির্বাচন করতে দেয়। ডেভেলপাররা তাদের সফটওয়্যারটি লাইসেন্সিং করার সময় এটি চায়লে বাদ দিতে পারে; উদাহরণস্বরূপ লিনাক্স কার্নেল "এনি লেটার ভার্শন" ছাড়া জিপিএল ২য় সংস্করণের অধীনে লাইসেন্সিং করেছে।